'आठ फीसदी रहेगी भारत की आर्थिक वृद्धि दर'  
अंतरराष्ट्रीय मुद्रा कोष (आईएमएफ) ने वर्ष 2011 के लिए भारत की आर्थिक वृद्धि दर का अनुमान घटाकर 8 प्रतिशत कर दिया।
अंतरराष्ट्रीय मुद्रा कोष (आईएमएफ) ने वर्ष 2011 के लिए भारत की आर्थिक वृद्धि दर का अनुमान घटाकर 8 प्रतिशत कर दिया। उच्च मुद्रास्फीति और संपूर्ण आर्थिक परिदृश्य के मद्देनजर आईएमएफ ने अनुमान घटाया है।  आईएमएफ के निदेशक (एशिया प्रशांत) अनूप सिंह ने कहा, विश्वभर में नरमी आने के जोखिम को देखते हुए हम भारत के लिए वृद्धि दर का अनुमान घटाकर आठ प्रतिशत कर रहे हैं। अंतरराष्ट्रीय मुद्रा कोष ने इससे पहले भारत के लिए आर्थिक वृद्धि दर का अनुमान 8.4 प्रतिशत से घटाकर 8.2 प्रतिशत किया था।  सिंह ने कहा, वर्ष 2011 में एशिया में आर्थिक वृद्धि दर बेहतर रहेगी। चीन और भारत द्वारा इस क्षेत्र की अगुवाई किए जाने की संभावना है। जहां चीन की वृद्धि दर 9.5 प्रतिशत रहेगी, जबकि भारत की वृद्धि दर 8 प्रतिशत रहने का अनुमान है।